**Dva natječaja u studenom**

 **Prema najavama, Agencija za plaćanja u poljoprivredi, ribarstvu i ruralnom razvoju objavit će Javne natječaje za podnošenje prijava za dodjelu sredstava iz Nacionalnog programa pomoći sektoru vina 2019. – 2023. za mjeru Promidžba vina na tržištima trećih zemalja i Informiranje u državama članicama krajem studenoga 2020. godine**

**Prihvatljivi korisnici mjera su:**

Stručne organizacije uključene u sektor vina, organizacije proizvođača vina, udruženja organizacija proizvođača vina, privremena ili stalna udruženja dvaju ili više proizvođača, sektorske organizacije uključene u sektor vina, javna tijela utemeljena zakonom koja predstavljaju proizvođače vina, osim korisnika Državnog proračuna, privatna poduzeća (fizičke ili pravne osobe) registrirana za proizvodnju vina

**\*Privatna poduzeća (fizičke ili pravne osobe) registrirana za proizvodnju vina prihvatljivi su korisnici samo u mjeri Promidžba.\*

\*Javno tijelo ne smije biti jedini korisnik potpore u mjeri Informiranje.\***

**Prihvatljivi troškovi za mjeru Promidžba su:**

* objavljivanje reklama u medijima (tisak, televizija, radio, internet, društvene mreže)
* ulaganja u odnose s javnošću, promociju i marketing, uključujući organizaciju informativnih putovanja u Hrvatsku, promociju imidža Hrvatske, promotivne prodaje
* ulaganja u izradu i distribuciju promotivnih materijala za tržišta trećih zemalja
* ulaganja u sudjelovanje na sajmovima i drugim događanjima na tržištima trećih zemalja
* administrativni troškovi osoblja korisnika

**Prihvatljivi troškovi za mjeru Informiranje su:**

* informativne kampanje
* sudjelovanje na događanjima, sajmovima i izložbama od nacionalnog značaja ili od značaja za Europsku uniju
* oglašavanje u medijima na tržištu država članica
* izrada i distribucija informativnih materijala za tržište država članica
* administrativni troškovi i troškovi osoblja korisnika

***Informativne aktivnosti su prihvatljive ukoliko se provode u okviru:***

* informativnih kampanja koje se mogu provoditi u institucijama, a mogu biti i audio-vizualne
* događaja, sajmova i izložbi koje okupljaju barem sudionike iz države članice na koju se projekt odnosi i na kojima korisnik sudjeluje, u vidu informativnih štandova ili organiziranja konferencije

**Oba natječaja su najavljena za studeni 2020. godine.**

Više informacija o natječajima možete pronaći [ovdje](http://eufondovi.hr/natjecaji/najava-otvoreno-zatvoreno?acm=36322_211)